REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

26. mart 2023. godine

B e o g r a d

Na osnovu člana 84. Poslovnika Narodne skupštine („Službeni glasnik RS“, broj 20/12 – prečišćen tekst) i člana 50. stav 3. Zakona o Visokom savetu sudstva („Službeni glasnik RS“, broj 10/23) i člana 50. stav 3. Zakona o Visokom savetu tužilaštva („Službeni glasnik RS“, broj 10/23), Odbor za pravosuđe, državnu upravu i lokalnu samoupravu, na sednici održanoj 26. marta 2023. godine, doneo je sledeću

O D L U K U

1. Organizuje se Javno slušanje na temu „Predstavljanje kandidata koje je Odbor za pravosuđe, državnu upravu i lokalnu samoupravu predložio za prvi izbor članova Visokog saveta sudstva i za prvi izbor članova Visokog saveta tužilaštva koje bira Narodna skupština“.

2. Javno slušanje će se održati u subotu, 1. aprila 2023. godine, sa početkom u 10,00 časova, u Domu Narodne skupštine, u Maloj sali, Trg Nikole Pašića br. 13.

3. Na javno slušanje biće pozvani, u skladu sa članom 84. stav 5. Poslovnika Narodne skupštine, članovi Odbora, narodni poslanici i druga lica čije je prisustvo od značaja za temu javnog slušanja.

4. Na javno slušanje biće pozvani:

- predstavnici Ministarstva pravde;

- predstavnici svih pravnih fakulteta univerziteta u Republici Srbiji;

- predstavnici Ustavnog suda;

- predstavnici Pravosudne akademije;

- članovi Visokog saveta sudstva i Državnog veća tužilaca;

- predstavnici strukovnih udruženja: Društvo sudija Srbije, Udruženje javnih tužilaca i zamenika javnih tužilaca Srbije, Forum sudija Srbije, Alumni klub Pravosudne akademije, Udruženje sudija prekršajnih sudova Republike Srbije i Udruženje sudija i tužilaca Srbije;

- predstavnici advokatskih komora Srbije, Vojvodine, Beograda, Novog Sada, Kragujevca i Niša;

- predstavnici Komore javnih izvršitelja i Javnobeležničke komore Srbije.

PREDSEDNIK ODBORA

Vladimir Đukanović